
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                               Bucureşti, 25.02.2009

                                               PL-x  653/2008


RAPORT

asupra proiectului de Lege pentru aprobarea Ordonanţei de urgenţă a Guvernului nr. 75/2008

privind stabilirea de măsuri pentru soluţionarea unor aspecte financiare în sistemul justiţiei

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă,          cu proiectul de Lege pentru aprobarea Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei, transmis cu adresa nr. PL-x 653 din 4 noiembrie 2008, înregistrată sub nr. 31/1034 din 7 noiembrie 2008. 
Potrivit prevederilor art. 75 din Constituţia României, republicată şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 6 octombrie 2008.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 705 din 12 iunie 2008.
Consiliul Superior al Magistraturii  a avizat favorabil proiectul de lege, conform avizului nr. 18206/1154 din   9 iunie 2008.

Iniţiativa legislativă supusă dezbaterii are ca obiect de reglementare instituirea unor măsuri pentru soluţionarea unor aspecte financiare în sistemul justiţiei care să permită eşalonarea plăţilor rezultate din titlurile executorii într-un termen de  18 luni, ordonatorii principali de credite fiind abilitaţi să stabilească, prin ordin comun, această procedură. De asemenea, proiectul propune eliminarea din competenţa Consiliului Naţional pentru Combaterea Discriminării a posibilităţii de apreciere a existenţei unor cazuri de discriminare în privinţa măsurilor legislative adoptate în contextul stabilirii politicii de salarizare a personalului din sistemul bugetar. Pentru aceste situaţii, persoanele care se consideră discriminate vor avea posibilitatea formulării de plângeri direct în faţa instanţelor judecătoreşti competente.
Totodată, sunt reglementate şi unele măsuri legislative care să elimine diferenţierile existente atât în materia stabilirii drepturilor salariale acordate în temeiul hotărârilor judecătoreşti pronunţate în domeniul stabilirii drepturilor salariale ale personalului din justiţie, cât şi a cuantumului acestora. 

În conformitate cu  prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativă legislativă în şedinţa din 25 februarie 2009.

La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Rodica Constantinovici – secretar de stat.

În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei, cu amendamentele admise, care sunt redate în Anexa la prezentul raport.

Din numărul total de 25 membri ai Comisiei juridice, de disciplină şi imunităţi au participat la dezbateri              19 deputaţi.

În raport cu obiectul şi conţinutul său, proiectul de lege face parte din categoria legilor ordinare. 

                                                PREŞEDINTE,                                                   SECRETAR,

                                                  Daniel BUDA                                          Gabriel ANDRONACHE
        Consilier,

   Nicoleta Grecu

ANEXĂ

AMENDAMENTE ADMISE:
	Nr. crt.
	Textul OUG 75/2008


	Textul adoptat de Senat 
	Amendamente Comisia juridică 

(autorul amendamentului)
	Motivare

	1.


	
	Lege pentru aprobarea Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei
	   Nemodificat.


	

	2.
	
	Art. I.- Se aprobă Ordonanţa de urgenţă a Guvernului nr.75 din 11 iunie 2008 privind stabilirea de măsuri pentru soluţionarea unor aspecte financiare în sistemul justiţiei, publicată în Monitorul Oficial al României, Partea I, nr.462 din 20 iunie 2008, cu următoarele modificări şi completări:


	   Nemodificat.
	

	3.


	Ordonanţa de urgenţă a Guvernului nr.75 din 11 iunie 2008 privind stabilirea de măsuri pentru soluţionarea unor aspecte financiare în sistemul justiţiei.
	   Nemodificat.
   
	  Nemodificat.
	

	4.
	Art. I. - (1) Cererile având ca obiect acordarea unor drepturi salariale, formulate de personalul salarizat potrivit Ordonanţei de urgenţă a Guvernului nr. 27/2006 privind salarizarea şi alte drepturi ale judecătorilor, procurorilor şi altor categorii de personal din sistemul justiţiei, aprobată cu modificări şi completări prin Legea nr. 45/2007, cu modificările şi completările ulterioare, precum şi potrivit Ordonanţei Guvernului nr. 8/2007 privind salarizarea personalului auxiliar din cadrul instanţelor judecătoreşti şi al parchetelor de pe lângă acestea, precum şi din cadrul altor unităţi din sistemul justiţiei, aprobată cu modificări prin Legea nr. 247/2007, cu modificările ulterioare, sunt soluţionate, în primă instanţă, de curţile de apel. 

   (2) Recursul împotriva hotărârilor pronunţate în primă instanţă de curţile de apel se judecă de Înalta Curte de Casaţie şi Justiţie. 

	  Nemodificat.


	1. Art. I. – Se abrogă.
Autor : Comisia juridică.
	 Prin Decizia nr.104 din 20 ianuarie 2009, Curtea Constituţională a admis excepţia de neconstituţionalitate a dispoziţiilor art. I şi II din Ordonanţa de urgenţă a Guvernului nr.75/2008 privind stabilirea de măsuri pentru soluţionarea unor aspecte financiare în sistemul justiţiei, excepţie ridicată, din oficiu, în temeiul art.146 lit. d) din Constituţie, de Înalta Curte de Casaţie şi Justiţie în Dosarele nr.398/116/2008, 2173/122/2007,4175/97/007, 506/116/2008, 7777/62/2007, 59/40/2008, 4949/111/2007, 5999/1/2008, 3376/109/2007, 593/98/2008 şi 653/109/2008. 



	5.
	Art. II. - (1) Dispoziţiile art. I se aplică şi proceselor în curs de judecată, având ca obiect soluţionarea cererilor privind acordarea unor drepturi salariale formulate de personalul din sistemul justiţiei, începute sub legea anterioară. 

   (2) Cauzele prevăzute la alin. (1) aflate în curs de judecată în fond la data intrării în vigoare a prezentei ordonanţe de urgenţă vor fi trimise de îndată spre soluţionare curţilor de apel, prin încheiere care nu este supusă niciunei căi de atac. 
   (3) Recursurile împotriva hotărârilor pronunţate cu privire la cererile prevăzute la alin. (1) aflate pe rolul curţilor de apel la data intrării în vigoare a prezentei ordonanţe de urgenţă se trimit de îndată la Înalta Curte de Casaţie şi Justiţie, prin încheiere care nu este supusă niciunei căi de atac. 
	  Nemodificat.


	2. Art. I. – Se abrogă.
Autor : Comisia juridică.
	Prin Decizia nr.104 din 20 ianuarie 2009, Curtea Constituţională a admis excepţia de neconstituţionalitate a dispoziţiilor art. I şi II din Ordonanţa de urgenţă a Guvernului nr.75/2008 privind stabilirea de măsuri pentru soluţionarea unor aspecte financiare în sistemul justiţiei, excepţie ridicată, din oficiu, în temeiul art.146 lit. d) din Constituţie, de Înalta Curte de Casaţie şi Justiţie în Dosarele nr.398/116/2008, 2173/122/2007,4175/97/007, 506/116/2008, 7777/62/2007, 59/40/2008, 4949/111/2007, 5999/1/2008, 3376/109/2007, 593/98/2008 şi 653/109/2008. 



	6.
	Art. III. - (1) Plata sumelor prevăzute în titlurile executorii emise până la intrarea în vigoare a prezentei ordonanţe de urgenţă, având ca obiect acordarea unor drepturi de natură salarială stabilite în favoarea personalului din sistemul justiţiei, se va realiza, eşalonat, în termen de 18 luni de la intrarea în vigoare a prezentei ordonanţe de urgenţă, modalitatea de eşalonare fiind stabilită prin ordin comun al ministrului justiţiei, ministrului economiei şi finanţelor, preşedintelui Consiliului Superior al Magistraturii, preşedintelui Înaltei Curţi de Casaţie şi Justiţie şi al procurorului general al Parchetului de pe lângă Înalta Curte de Casaţie şi Justiţie. 

   (2) Ordinul prevăzut la alin. (1) se emite în termen de 15 zile de la intrarea în vigoare a prezentei ordonanţe de urgenţă şi va fi comunicat executorilor judecătoreşti, precum şi trezoreriei ori instituţiei bancare unde debitorii au deschise conturi. 
	     Nemodificat.


	   Nemodificat.


	

	7.
	Art. IV. - Ordonatorii principali, secundari şi terţiari de credite din sistemul justiţiei au obligaţia de a angaja şi de a utiliza creditele bugetare numai în limita prevederilor şi destinaţiilor aprobate, dispoziţiile Legii nr. 500/2002 privind finanţele publice, cu modificările ulterioare, referitoare la răspunderea pentru angajarea şi utilizarea creditelor bugetare în alte scopuri decât cele aprobate, fiind aplicabile în mod corespunzător. 

	1. Articolele IV şi V se abrogă.


	 3.   Nemodificat.


	

	
	Art. V. - În Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată în Monitorul Oficial al României, Partea I, nr. 99 din 8 februarie 2007, după alineatul (2) al articolului 19 se introduce un nou alineat, alineatul (3), cu următorul cuprins: 

    "(3) Sesizările având ca obiect măsurile legislative adoptate în contextul stabilirii politicii de salarizare a personalului din sistemul bugetar nu intră în competenţa de soluţionare a Consiliului Naţional pentru Combaterea Discriminării." 

	
	  Nemodificat.


	

	8.
	Art. VI. - Legea nr. 146/1997 privind taxele judiciare de timbru, publicată în Monitorul Oficial al României, Partea I, nr. 173 din 29 iulie 1997, cu modificările şi completările ulterioare, se modifică după cum urmează: 


	2.
La  articolul  VI  punctul 1, partea  introductivă  a  alineatului (1) al articolului 26 va avea următorul cuprins:


	4.
La  articolul  VI  punctul 1, alineatul (1) al articolului 26 va avea următorul cuprins:


	

	9.
	1. Articolul 26 va avea următorul cuprins: 

    "Art. 26. - (1) Sumele provenind din taxele judiciare de timbru, precum şi din impozitele încasate din onorariile avocaţilor, ale notarilor publici şi ale executorilor judecătoreşti constituie venituri la bugetul de stat şi se cuprind distinct în bugetele de venituri şi cheltuieli ale Ministerului Justiţiei, Consiliului Superior al Magistraturii, Înaltei Curţi de Casaţie şi Justiţie, respectiv Parchetului de pe lângă Înalta Curte de Casaţie şi Justiţie, astfel: 
    a) o cotă de 70% va fi cuprinsă în bugetul de venituri şi cheltuieli al Ministerului Justiţiei, din care 50% va fi folosită pentru finanţarea sistemului de ajutor public judiciar şi a sistemului de asistenţă juridică, iar 20% va avea ca destinaţie cheltuieli de investiţii şi cheltuieli curente; 
    b) o cotă de 10% va fi cuprinsă în bugetul de venituri şi cheltuieli al Consiliului Superior al Magistraturii şi va fi folosită pentru asigurarea pregătirii profesionale a judecătorilor, procurorilor, personalului auxiliar din cadrul instanţelor judecătoreşti şi al parchetelor de pe lângă acestea, precum şi a personalului din aparatul propriu al Consiliului Superior al Magistraturii, prin Institutul Naţional al Magistraturii şi, respectiv, Şcoala Naţională de Grefieri, precum şi pentru cheltuieli de investiţii şi cheltuieli curente; 
    c) o cotă de 10% va fi cuprinsă în bugetul de venituri şi cheltuieli al Înaltei Curţi de Casaţie şi Justiţie şi o cotă de 10% va fi cuprinsă în bugetul de venituri şi cheltuieli al Parchetului de pe lângă Înalta Curte de Casaţie şi Justiţie, având ca destinaţie cheltuieli de investiţii şi cheltuieli curente. 
  (2) Disponibilităţile de la finele anului se vor reporta în anul următor pentru a fi cheltuite cu aceeaşi destinaţie." 

	„Art.26.-(1) Un procent de 75% din sumele provenind din taxele judiciare de timbru, precum şi din impozitele încasate din onorariile avocaţilor, ale notarilor publici şi ale executorilor judecătoreşti se constituie venituri la bugetul de stat şi se cuprind distinct în bugetele de venituri şi cheltuieli ale Ministerului Justiţiei, ale Consiliului Superior al Magistraturii, Înaltei Curţi de Casaţie şi Justiţie, respectiv ale Parchetului de pe lângă Înalta Curte de Casaţie şi Justiţie, astfel:”

a) Nemodificat.

b) Nemodificat.

c) Nemodificat.

  (2) Nemodificat.


	„Art.26.-(1) Un procent de 75% din sumele provenind din taxele judiciare de timbru, precum şi din impozitele încasate din onorariile avocaţilor, ale notarilor publici şi ale executorilor judecătoreşti se constituie venituri la bugetul de stat şi se cuprind distinct în bugetele de venituri şi cheltuieli ale Ministerului Justiţiei şi Libertăţilor Cetăţeneşti, ale Consiliului Superior al Magistraturii, Înaltei Curţi de Casaţie şi Justiţie, respectiv ale Parchetului de pe lângă Înalta Curte de Casaţie şi Justiţie, astfel:”
Autor : Comisia juridică.
    a) o cotă de 70% va fi cuprinsă în bugetul de venituri şi cheltuieli al Ministerului Justiţiei şi Libertăţilor Cetăţeneşti, din care 50% va fi folosită pentru finanţarea sistemului de ajutor public judiciar şi a sistemului de asistenţă juridică, iar 20% va avea ca destinaţie cheltuieli de investiţii şi cheltuieli curente; 
Autor : Comisia juridică.
b) Nemodificat.

c) o cotă de 10% va fi cuprinsă în bugetul de venituri şi cheltuieli al Înaltei Curţi de Casaţie şi Justiţie;

d) o cotă de 10% va fi cuprinsă în bugetul de venituri şi cheltuieli al Parchetului de pe lângă Înalta Curte de Casaţie şi Justiţie, având ca destinaţie cheltuieli de investiţii şi cheltuieli curente. 
Autor : Comisia juridică.
(2) Nemodificat.
	Pentru redarea corectă a denumirii instituţiei.

	10.
	
	3.
La articolul VI punctul 1, după alineatul (2) al articolului 26 se introduce un nou alineat, alin.(3), cu următorul cuprins:
  „(3)
 Diferenţa de procent de 25% din sumele prevăzute la alin.(1) se constituie venituri la bugetele locale.”


	5. Nemodificat.
	

	11.
	2. La articolul 28, alineatul (1) va avea următorul cuprins: 

  „Art. 28. - (1) Nivelul taxelor judiciare de timbru prevăzute de prezenta lege se actualizează, prin hotărâre a Guvernului, la propunerea Ministerului Justiţiei şi a Ministerului Economiei şi Finanţelor." 

	4.
La articolul VI punctul 2, alineatul (1) al articolului 28 va avea următorul cuprins:
„Art.28.- (1) Nivelul taxelor judiciare de timbru prevăzute de prezenta lege se actualizează o dată pe an cu indicele ratei inflaţiei, prin hotărâre a Guvernului, la propunerea Ministerului Justiţiei şi a Ministerului Economiei şi Finanţelor.”


	6. La articolul VI punctul 2, alineatul (1) al articolului 28 va avea următorul cuprins:
„Art.28.- (1) Nivelul taxelor judiciare de timbru prevăzute de prezenta lege se actualizează o dată pe an cu indicele ratei inflaţiei, prin hotărâre a Guvernului, la propunerea Ministerului Justiţiei şi Libertăţilor Cetăţeneşti şi a Ministerului Finanţelor Publice.”
Autor : Comisia juridică.

	

	12.
	 
  Art. VII. - Se autorizează Ministerul Economiei şi Finanţelor, la propunerea ordonatorilor principali de credite, să introducă modificările rezultate din aplicarea dispoziţiilor art. VI în volumul şi structura bugetului de stat şi în volumul şi structura bugetelor Ministerului Justiţiei, Consiliului Superior al Magistraturii, Înaltei Curţi de Casaţie şi Justiţie şi Parchetului de pe lângă Înalta Curte de Casaţie şi Justiţie pe anul 2008. 


	    Nemodificat.


	7. Articolul  VII   se modifică şi va avea următorul cuprins:

Art. VII. - Se autorizează Ministerul Finanţelor Publice, la propunerea ordonatorilor principali de credite, să introducă modificările rezultate din aplicarea dispoziţiilor art. VI în volumul şi structura bugetului de stat şi în volumul şi structura bugetelor Ministerului Justiţiei şi Libertăţilor Cetăţeneşti, Consiliului Superior al Magistraturii, Înaltei Curţi de Casaţie şi Justiţie şi Parchetului de pe lângă Înalta Curte de Casaţie şi Justiţie pe anul 2008. 

Autor : Comisia juridică.

